Jose Romeo Orquejo Lazo

**Jose Romeo Juanito Orquejo Lazo** (født 1949) er en filippinsk prelat og emeritert katolsk erkebiskop av Jaro.
## Liv og virke
### Bakgrunn
Jose Romeo Orquejo Lazo ble døpt 13. februar 1949 i sognekirken *St. Joseph* i San Jose de Antique. Han gikk på barneskolen ved *St. Joseph Academy* i Bugasong fra 1955 til 1961 og videregående skole ved *San Jose Academy* i San Jose de Antique fra 1962 til 1966. 

Deretter studerte han filosofi ved *St. Peter's Seminary* i San Jose de Antique (1966–1971), og katolsk teologi ved *St. Francis Xavier Regional Seminary* i Davao City (1971–1973), og ved *San Vicente Ferrer Regional Seminary* i Jaro ( 1974–1975).

### Prest
Den 1. april 1975 ble han presteviet for territorialprelaturet San Jose de Antique (fra 1982: bispedømmet San Jose de Antique) fra prelaten av San Jose de Antique, Cornelius de Wit M.H.M.

Etter ordinasjonen var Lazo først kapellan og fra 1976 sogneprest i Dao. Han fullførte også avanserte kurs ved East Asian Pastoral Institute (EAPI), som er tilknyttet Ateneo de Manila University. Fra 1978 til 1981 var han spiritual ved *St. Peter's Seminary* i San Jose de Antique. Deretter var han sogneprest i *St. Peter's Parish* i San Jose de Antique fra 1981 til 1983 og rektor ved *St. Peter's Seminary* fra 1983 til 1986. før han ble sogneprest i Bugasong. 

Fra 1986 til 1989 ledet Lazo *St. Anthony College* i San Jose de Antique. Deretter tjente han som generalvikar for bispedømmet San Jose de Antique og som biskoppelig vikar til Filippinens andre plenarkonsil, samt rektor for katedralen *St. Joseph arbeideren* i San Jose de Antique. I 1996 tok han en rekke kurs i anvendt pastoralteologi i løpet av et sabbatsår ved *Jesuit School of Theology* i Berkeley i California. 

Etter at han kom tilbake til hjemlandet, var Lazo i kort tid sogneprest for *San Vicente Ferrer* i Pandan. Fra 1997 til 2003 var han medlem av* Assist Program Council of the Philippine Bishops' Conference*. Fra oktober 2003 var han igjen spiritual ved *St. Peter's Seminary* i San Jose de Antique.

### Biskop av Kalibo
Den 15. november 2003 utnevnte pave Johannes Paul II ham til biskop av Kalibo. Den apostoliske nuntius til Filippinene, erkebiskop Antonio Franco, ordinerte ham til biskop den 29. desember samme år i katedralen *St. Joseph arbeideren* i San Jose de Antique. Medkonsekratorer var erkebiskopen av Jaro, Angel Lagdameo, og biskopen av Kidapawan, Romulo Tolentino de la Cruz. Han ble innsatt i embedet den 8. januar 2004. 
### Biskop av San Jose de Antique
Den 21. juli 2009 utnevnte pave Benedikt XVI ham til biskop av San Jose de Antique.
### Erkebiskop av Jaro
Den 14. februar 2018 utnevnte pave Frans ham til erkebiskop av Jaro. Innsettelsen fant sted den 17. april samme år.

I Den filippinske bispekonferanse ble biskop Lazo leder av prestekommisjonen i 2023, hvortil han tidligere hadde fungert som visepresident fra 2009 til 2015. I tillegg var han medlem av kommisjonene  for *Vocation Pastoral Care* (2005–2013), for *presteskapet* (2005–2007) og 2015–2019), for *seminarene* (2013–2021) og for *økumenikk* (2017–2019). 

Den 2. februar 2025 innvilget pave Frans biskop Jose Romeo Orquejo Lazos aldersbetingede avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo Di Pietro  (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop Antonio Franco (1937-) *1992
* Erkebiskop *Jose Romeo Orquejo Lazo* (1949-) *2003

## Referanser